CELEX: 32003R1040
Language: el
Date: 2003-06-11 00:00:00
Title: Κανονισµός (ΕΚ) αριθ. 1040/2003 του Συµβουλίου, της 11ης Ιουνίου 2003, για την τροποποίηση του κανονισµού (ΕΚ) αριθ. 1255/97 όσον αφορά τη χρήση των σηµείων στάσης

Avis juridique important

|

32003R1040

Κανονισµός (ΕΚ) αριθ. 1040/2003 του Συµβουλίου, της 11ης Ιουνίου 2003, για την τροποποίηση του κανονισµού (ΕΚ) αριθ. 1255/97 όσον αφορά τη χρήση των σηµείων στάσης  

Επίσημη Εφημερίδα αριθ. L 151 της 19/06/2003 σ. 0021 - 0023

Κανονισμός (ΕΚ) αριθ. 1040/2003 του Συμβουλίουτης 11ης Ιουνίου 2003για την τροποποίηση του κανονισμού (ΕΚ) αριθ. 1255/97 όσον αφορά τη χρήση των σημείων στάσηςΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 91/628/EΟΚ του Συμβουλίου, της 19ης Νοεμβρίου 1991, για την προστασία των ζώων κατά τη μεταφορά και για την τροποποίηση των οδηγιών 90/425/EΟΚ και 91/496/EΟΚ(1), και ιδίως το άρθρο 13 παράγραφος 2,την πρόταση της Επιτροπής(2),Εκτιμώντας τα ακόλουθα:(1) Σύμφωνα με την οδηγία 91/628/ΕΟΚ, κατά τη διάρκεια της μεταφοράς ζώων, αυτά εκφορτώνονται, αναπαύονται, ποτίζονται και σιτίζονται σε καθορισμένα διαστήματα.(2) Ο κανονισμός (ΕΚ) αριθ. 1255/97 του Συμβουλίου, της 25ης Ιουνίου 1997, για τα κοινοτικά κριτήρια που απαιτούνται για τα σημεία στάσης και την τροποποίηση του σχεδίου δρομολογίου που αναφέρεται από το παράρτημα της οδηγίας 91/628/EΟΚ(3) προβλέπει υγειονομικά μέτρα για την πρόληψη της ενδεχόμενης μετάδοσης ασθενειών. Προβλέπει επίσης υποχρέωση για την καταγραφή των κινήσεων των ζώων.(3) Η εμφάνιση ορισμένων εστιών αφθώδους πυρετού στην Κοινότητα κατά το 2001 συνδεόταν με τη συνεύρεση των ζώων σε σημείο στάσης. Από τις έρευνες που διεξήχθησαν σχετικά με τις εν λόγω εστίες προέκυψε ότι δεν είχαν τηρηθεί τα υγειονομικά μέτρα και η υποχρέωση καταγραφής των κινήσεων των ζώων.(4) Η απόφαση 2001/327/EΚ της Επιτροπής(4) ανέστειλε προσωρινά τη χρήση σημείων στάσης, προκειμένου να προληφθεί η ενδεχόμενη εξάπλωση της επιδημίας αφθώδους πυρετού στην Κοινότητα. Το μέτρο αυτό ισχύει προσωρινά και πρέπει να αντικατασταθεί από ενδεδειγμένα μόνιμα μέτρα.(5) Η χρήση των σημείων στάσης ενδέχεται να αποτελεί κίνδυνο για την υγεία των ζώων, ιδίως στις περιπτώσεις κατά τις οποίες τα εν λόγω σημεία στάσης δεν λειτουργούν σωστά από άποψη υγείας των ζώων. Συνεπώς, κρίνεται σκόπιμο να ενισχυθούν οι ισχύοντες κανόνες περί της υγείας των ζώων στα σημεία στάσης, ιδίως όσον αφορά τον καθορισμό και την απολύμανση.(6) Υπό το πρίσμα της αποκτηθείσας εμπειρίας, φαίνεται επίσης αναγκαίο να προβλεφθεί ότι από αυτά τα σημεία στάσης πρέπει να επιτρέπεται μόνον η διέλευση ζώων τα οποία ανταποκρίνονται στις υγειονομικές απαιτήσεις της Κοινότητας, για είδη για τα οποία το σημείο στάσης έχει εγκριθεί και τα οποία μετά την ολοκλήρωση υποχρεωτικής διαμονής σε μία μόνον εγκατάσταση έχουν διέλθει από ένα μόνον εγκεκριμένο κέντρο συγκέντρωσης.(7) Σύμφωνα με την αρχή της αναλογικότητας, είναι απαραίτητο και ενδεδειγμένο για την επίτευξη του βασικού στόχου της Κοινότητας όσον αφορά την προστασία της υγείας των ζώων να θεσπισθούν κανόνες σχετικά με τη χρήση των σημείων στάσης. Ο παρών κανονισμός δεν υπερβαίνει τα αναγκαία όρια για την επίτευξη των επιδιωκόμενων στόχων σύμφωνα με την παράγραφο 3 του άρθρου 5 της συνθήκης.(8) Λόγω των εξελίξεων που σημειώθηκαν στην Κοινότητα όσον αφορά την κατάσταση της υγείας των ζώων, ενδέχεται να απαιτείται προσαρμογή των προϋποθέσεων χρήσης των σημείων στάσης. Κρίνεται σκόπιμο να προβλεφθεί διαδικασία για ενδεχόμενη προσαρμογή των τεχνικών διατάξεων του κανονισμού (ΕΚ) αριθ. 1255/97, προκειμένου να ληφθεί υπόψη η κατάσταση της υγείας των ζώων στην Κοινότητα.(9) Τα μέτρα που απαιτούνται για την εφαρμογή του κανονισμού (ΕΚ) αριθ. 1255/97 θα πρέπει να θεσπισθούν σύμφωνα με την απόφαση 1999/468/EΚ του Συμβουλίου, της 28ης Ιουνίου 1999, περί καθορισμού των όρων άσκησης των εκτελεστικών αρμοδιοτήτων που ανατίθενται στην Επιτροπή(5).(10) Τα κράτη μέλη θα πρέπει να θεσπίσουν κανόνες σχετικά με τις κυρώσεις που επιβάλλονται για τις παραβάσεις των διατάξεων του κανονισμού (EΚ) αριθ. 1255/97 και να διασφαλίζουν την επιβολή τους. Οι κυρώσεις αυτές θα πρέπει να είναι αποτελεσματικές, ανάλογες και αποτρεπτικές.(11) Συνεπώς, θα πρέπει να τροποποιηθεί αναλόγως ο κανονισμός (ΕΚ) αριθ. 1255/97,ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:Άρθρο 1Ο κανονισμός (ΕΚ) αριθ. 1255/97 τροποποιείται ως εξής:1. Στο άρθρο 3, η παράγραφος 3 αντικαθίσταται από το ακόλουθο κείμενο:"3. Η αρμόδια αρχή χορηγεί αριθμό έγκρισης σε κάθε σημείο στάσης. Η έγκριση αυτή μπορεί να περιορίζεται σε συγκεκριμένα είδη ή σε ορισμένες κατηγορίες ζώων και υγειονομικούς χαρακτηρισμούς.Τα κράτη μέλη κοινοποιούν στην Επιτροπή τον κατάλογο των εγκεκριμένων σημείων στάσης καθώς και τις τυχόν αναπροσαρμογές τους.Τα κράτη μέλη κοινοποιούν επίσης στην Επιτροπή τις λεπτομερείς ρυθμίσεις κατ' εφαρμογήν της παραγράφου 2 του άρθρου 4, ιδίως την περίοδο που χρησιμοποιούνται ως σημεία στάσης και το διττό προορισμό των εγκεκριμένων εγκαταστάσεων. Η Επιτροπή διαβιβάζει τις πληροφορίες αυτές στα κράτη μέλη, στα πλαίσια της μόνιμης κτηνιατρικής επιτροπής για την τροφική αλυσίδα και την υγεία των ζώων."2. Το άρθρο 4 αντικαθίσταται από το ακόλουθο κείμενο:"Άρθρο 41. Τα σημεία στάσης πρέπει να χρησιμοποιούνται αποκλειστικά για την υποδοχή, τη σίτιση, το πότισμα, την ανάπαυση, τη φροντίδα και την αποστολή διαμετακομιζόμενων ζώων.2. Ωστόσο, κατά παρέκκλιση από την παράγραφο 1, τα κράτη μέλη μπορούν επίσης να εγκρίνουν ως σημεία στάσης όλες τις εγκαταστάσεις των κέντρων συγκέντρωσης που ορίζονται από το στοιχείο ιε) του άρθρου 2 της οδηγίας 64/432/ΕΟΚ, και από το σημείο 3 του στοιχείου β) του άρθρου 2 της οδηγίας 91/68/ΕΟΚ, εφόσον πληρούν την παράγραφο 3 του παρόντος άρθρου και το σημείο Α.4 του παραρτήματος Ι του παρόντος κανονισμού, καθ' όλη τη διάρκεια της λειτουργίας τους ως σημείων στάσης.3. Σε σημείο στάσης μπορούν να βρίσκονται ταυτόχρονα μόνον ζώα:α) του ίδιου πιστοποιημένου υγειονομικού χαρακτηρισμού, συμπεριλαμβανομένων, όπου ενδείκνυται, όλων των τυχόν προσθέτων εγγυήσεων σύμφωνα με την αντίστοιχη κοινοτική νομοθεσία, καιβ) των οποίων ο υγειονομικός χαρακτηρισμός πιστοποιείται:i) είτε σύμφωνα με τις απαιτήσεις που ισχύουν για την κατηγορία των ζώων των συγκεκριμένων ειδών, όπως ορίζεται από την κοινοτική κτηνιατρική νομοθεσία που παρατίθεται στο παράρτημα A της οδηγίας 90/425/EΟΚ.Εφόσον δεν ορίζεται άλλως από τις αντίστοιχες υγειονομικές απαιτήσεις για τα ζώα, πρόσθετη πιστοποίηση βεβαιώνει ότι τα ζώα έχουν παραμείνει τουλάχιστον επί 21 ημέρες σε μια μόνον εκμετάλλευση, ή από τη γέννησή τους, εφόσον τα ζώα είναι ηλικίας κάτω των 21 ημερών, στην εκμετάλλευση καταγωγής, προτού διαμετακομιστούν από την εκμετάλλευση αυτή είτε απευθείας είτε μέσω ενός μόνο εγκεκριμένου κέντρου συγκέντρωσης, στην περίπτωση δε των αιγοπροβάτων, ότι πληρούνται οι απαιτήσεις της παραγράφου 4 του άρθρου 4β της οδηγίας 91/68/ΕΟΚ, ήii) στην περίπτωση των βοοειδών και χοίρων που προορίζονται για εξαγωγή σε τρίτη χώρα κατ' εφαρμογή της παραγράφου 1 του άρθρου 2 της απόφασης 93/444/ΕΟΚ(6)·γ) τα οποία ανήκουν στην κατηγορία ζώων για τα οποία έχει εγκριθεί το σημείο στάσης."3. Το άρθρο 5 τροποποιείται ως εξής:α) Το στοιχείο β) διαγράφεται.β) Το στοιχείο η) αντικαθίσταται από το ακόλουθο κείμενο:"η) να κοινοποιεί στην αρμόδια αρχή, εντός μίας εργάσιμης ημέρας από την αναχώρηση της αποστολής, τις πληροφορίες που εκτίθενται στο σημείο 7 του κεφαλαίου Γ του παραρτήματος I και να τηρεί μητρώο ή βάση δεδομένων για τις πληροφορίες αυτές, να τις αποθηκεύει και να τις θέτει στη διάθεση της αρμόδιας αρχής επί τουλάχιστον τρία έτη."4. Προστίθενται τα ακόλουθα άρθρα:"Άρθρο 6αΟι τροποποιήσεις του παραρτήματος Ι του παρόντος κανονισμού, οι οποίες είναι απαραίτητες για την προσαρμογή τους στην κατάσταση της υγείας των ζώων, θεσπίζονται σύμφωνα με τη διαδικασία του άρθρου 17 της οδηγίας 91/628/EΟΚ.Άρθρο 6βΤα κράτη μέλη εφαρμόζουν τις διατάξεις του άρθρου 18 της οδηγίας 91/628/ΕΟΚ για τον κολασμό των παραβάσεων των διατάξεων του παρόντος κανονισμού και λαμβάνουν όλα τα απαραίτητα μέτρα για τη διασφάλιση της εφαρμογής τους. Τα κράτη μέλη κοινοποιούν τις διατάξεις αυτές στην Επιτροπή το αργότερο έως την 1η Μαΐου 2004 και της κοινοποιούν αμελλητί κάθε μεταγενέστερη τροποποίησή τους η οποία τις επηρεάζει."5. Στο τμήμα Α του παραρτήματος Ι προστίθεται το ακόλουθο κείμενο:"5. Πριν από την υποδοχή ζώων, στα σημεία στάσης πρέπει:α) να έχουν αρχίσει οι εργασίες καθαρισμού και απολύμανσης εντός 24 ωρών τουλάχιστον από την αναχώρηση όλων των ζώων που παρέμειναν προηγουμένως εκεί σύμφωνα με τις διατάξεις της παραγράφου 3 του άρθρου 4 του παρόντος κανονισμού·β) να έχουν παραμείνει κενά ζώων έως ότου ολοκληρωθούν οι εργασίες καθαρισμού και απολύμανσης σε βαθμό που να ικανοποιούν τον επίσημο κτηνίατρο."Άρθρο 2Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.Εφαρμόζεται από την 1η Ιουλίου 2004.Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.Λουξεμβούργο, 11 Ιουνίου 2003.Για το ΣυμβούλιοΟ ΠρόεδροςΓ. Δρυς(1) ΕΕ L 340 της 11.12.1991, σ. 17· οδηγία όπως τροποποιήθηκε τελευταία από τον κανονισμό (ΕΚ) αριθ. 806/2003 (ΕΕ L 122 της 16.5.2003, σ. 1).(2) ΕΕ C 291 της 26.11.2002, σ. 179.(3) ΕΕ L 174 της 2.7.1997, σ. 1.(4) ΕΕ L 115 της 25.4.2001, σ. 12· απόφαση όπως τροποποιήθηκε τελευταία από την απόφαση 2002/1004/ΕΚ (ΕΕ L 349 της 24.12.2002, σ. 108).(5) ΕΕ L 184 της 17.7.1999, σ. 23.(6) ΕΕ L 208 της 19.8.1993, σ. 34.